Република Србија

Аутономна Покрајина Војводина

Општина Сента

ПРЕДСЕДНИК ОПШТИНЕ СЕНТА

Број: 66-8/2023-II

Дана: 26.10.2023.године

С е н т а

На основу члана 44. става 1. тачке 5. Закона о локалној самоуправи („Службени гласник РС“, бр. 129/2007, 83/2014 - др. закон, 101/2016 - др. закон, 47/2018 и 111/2021 – др. закон), члана 61. става 1. тачке 9. Статута општине Сента („Службени лист општине Сента“, бр. 4/2019) и члана 11. и члана 13. става 1. Одлуке о младима („Службени лист општине Сента“ бр. 6/2015), председник општине Сента дана 30.10.2023. године расписује

**ЈАВНИ КОНКУРС**

**за финансирање или суфинансирање пројеката за младе**

**из средстава буџета општине Сента за 2023.годину**

1. Средстава за финансирање или суфинансирање пројеката за младе из средстава буџета општине Сента за 2023. годину износе

**400.000,00 динара**

и предвиђени су у делу буџета: Програм 1301 - Развој спорта и омладине; Програмска активност 1301-0005, Функција 810, Позиција 156/0, Економска класификација 481-донације невладним организацијама.

1. Право на учествовању на јавном конкурсу имају удружења младих и за младе са седиштем на територији општине Сента, која искључиво или претежно послују на недобитној основи, ако Законом није другачије одређено, да су директно одговорна за реализацију пројекта, односно да не делују у својству посредника, и да имају успешну реализацију претходно одобрених пројеката, осим у случају да пројекат поднесу први пут и да располажу капацитетима за реализацију пројекта.
2. Средстава за финансирање или суфинансирање пројеката за младе из средстава буџета општине Сента за 2023. годину одобравају се за реализацију Пројеката којима се остварују услови, омогућава и унапређује омладинско организовање и активно учешће младих у друштву, а нарочито из следећих области:

* активно учешће младих у друштву,
* развој сарадње младих и остваривање услова за учешће у доношењу одлука кроз одржив институционални оквир,
* афирмисање међународне сарадње у областима омладинског сектора,
* активно учествовање у друштвеним токовима кроз афирмацију у подршци омладинским активностима, омладинском раду и неформалном образовању,
* пружање животних шанси свим групама младих и смањивање ризика од социјалне искључености и неједнакости,
* унапређивање система информисања младих,
* развој могућности за квалитетно провођење слободног времена младих,
* допринос очувању у унапређењу здравља младих, као и смањењу ризика водећих поремећаја здравља,
* подстицање научно-истраживачких активности младих и
* унапређивање услова за безбедан живот младих.

1. Пријаве на Јавни конкурс подносе се Канцеларији за младе на прописаним обрасцима, који су у прилогу овог конкурса.

Носилац пројекта уз пријаву прилаже следећи документацију:

* копију решења о упису у одговарајући регистар,
* копију Статута носиоца пројекта и евентуалног партнера на пројекту,

1. Канцеларија за младе врши административно-техничку проверу свих пристиглих предлога пројеката.

Непотпуне и неблаговремене пријаве на Јавни конкурс, као и пријаве носиоца пројеката који су у претходној години остварили право на финансирање односно суфинасирање из буџета општине Сента, а нису поднели извештај или су ненаменски трошили одобрена средства, неће се разматрати.

1. Комисија, коју именује председник општине Сента, врши оцену пристиглих пројеката на основу критеријума, предвиђених Одлуком о младима („Службени лист општине Сента“, бр. 6/2015), утвређује предлог за финансирање или суфинансирање пројеката и доставља га председнику на коначно одлучивање.
2. Јавни конкурс се објављује дана **30.10.2023. године** на огласној табли Општинске управе општине Сента и на званичној интернет презентацији општине Сента.

Пријаве се подносе у затвореној коверти са назнаком:

ЈАВНИ КОНКУРС ЗА ОМЛАДИНУ,

на адресу Главни трг број 1, 24400 Сента - за канцеларију 17, поштом или предајом пријемној канцеларији Општинске управе општине Сента.

Додатне информације у вези јавног конкурса могу се добити на телефону: 064/8725390 код Сање Ковачевић.

**Рок за подношење пријава је 8 (осам) дана од дана објављивања конкурса.**

1. Конкурсна документација се може преузети сваког радног дана у термину од 7,00 до 14,00 часова, у згради О**пштине у Сенти, Главни трг број 1,** канцелариј**a** бр. 17, односно преузети са званичне web-странице [www.zenta-senta.co.rs](http://www.zenta-senta.co.rs) општине Сента

Председника општине Сента

Рудолф Цегледи